นักรบเหล็กเทวะ

นักรบเหล็กเทวะ    เป็นการ์ตูนญี่ปุ่น เรื่องและภาพโดย โนบุฮิโระ วาสึกิ หรือผู้สร้าง ซามูไรพเนจร ในประเทศญี่ปุ่นตีพิมพ์ลงในนิตยสารโชเน็นจัมป์ ของสำนักพิมพ์ชูเอฉะ ในประเทศไทยตีพิมพ์ลงลงในนิตยสารการ์ตูนรายสัปดาห์ ซีคิดส์ ของสำนักพิมพ์สยามอินเตอร์คอมิกส์ ต่อมาได้มีการสร้างเป็นอนิเมะ ออกอากาศทางสถานีทีวีโตเกียว
== เนื้อเรื่อง ==
เรื่องราวทั้งหมดเกิดขึ้นในคืนหนึ่ง เมื่อ มุโต้ คาซึกิ  ถูกฆ่าตายโดยสัตว์ประหลาดเพื่อปกป้องเด็กสาวลึกลับคนหนึ่งไว้ แต่พอเขาตื่นขึ้นมา เขากลับพบว่านั่นเป็นเพียงแค่ความฝันเท่านั้น แต่ทว่ามันไม่เป็นอย่างนั้น ในช่วงเย็นของวันถัดมาเขาและน้องสาวก็ถูกโจมตีโดยสัตว์ประหลาดที่เขาคิดว่าเขาฝันเห็นเมื่อคืน ในระหว่างที่พวกเขากำลังถูกโจมตีอยู่นั้น ได้มีการติดต่อมาจากเด็กสาวลึกลับคนที่เขาปกป้องไว้เมื่อคืนให้ยื้อเวลาไว้ ในที่สุด คาซึกิก็ได้พบกับเธอ ในระหว่างการหลบหนี เธอแนะนำตัวว่าเธอชื่อ ซึมูระ โทคิโกะ  และเธอได้อธิบายว่าสัตว์ประหลาดที่กำลังไล่ล่าพวกเขาอยู่นั้นเรียกว่า โฮมุนครุส  ที่ใช้ชีวิตปะปนกับมนุษย์และกลืนกินมนุษย์เป็นอาหาร และเรื่องราวที่เกิดขึ้นเมื่อคืนว่าเป็นเรื่องจริงที่ มุโต้ คาซึกิ ได้เสียชีวิตแล้ว แต่ได้รับการช่วยเหลือจากเธอด้วยการใช้ เหล็กเทวะ ใส่เข้าไปในร่างกายของเขาแทนหัวใจที่ถูกทำลายไปแล้ว
โทคิโกะยังได้อธิบายต่อไปอีกว่า เหล็กเทวะ นั้นคืออาวุธที่ได้จากการเล่นแร่แปรธาตุ ที่สามารถมอบพลังในการต่อสู้กับโฮมุนครุสได้ ดังนั้นคาซุกิจึงได้สร้างอาวุธขึ้นมาเพื่อต่อสู้กับโฮมุนครุสที่กำลังไล่ล่าพวกเขาและกลืนกินน้องสาวของเขาเข้าไปด้วย  โดยอาวุธที่เขาสร้างออกมานั้นแป็นหอกขนาดใหญ่ และได้ใช้มันกำจัดโฮมุนครุสที่กำลังไล่ล่าพวกเขา และช่วยน้องสาวของเขาออกมาได้อย่างปลอดภัย และหลังจากเหตุการณ์นี้ทำให้คาซึกิ ตั้งใจที่จะต่อสู้กับโฮมุนครุส ร่วมกับโทคิโกะและชีวิตใหม่ของเขา
== การเล่นแร่แปรธาตุ ==
ในเรื่องจะกล่าวถึงการเล่นแร่แปรธาตุ ซึ่งมีมาแต่โบราณจะมีอยู่ 2 ประเภท คือเหล็กเทวะ และ โฮมุนครุส เหล็กเทวะ คืออาวุธที่เกิดจากการเล่นแร่แปรธาตุที่ใช้ในการต่อสู้กับโฮมุนครุส ซึ่งลักษณะของเหล็กเทวะนั้นจะแตกต่างกันไปในแต่ละบุคคล โดยปกติจะพบในลักษณะเหรียญโลหะขนาดเท่าฝ่ามือ เป็นรูปทรงหกเหลี่ยม มีตัวเลขโรมันกำกับหมายเลขของเหล็กเทวะนั้นๆ
โฮมุนครุส คืออาวุธที่เกิดจากการเล่นแร่แปรธาตุ มีลักษณะเป็นตัวอ่อนที่แฝงคุณสมบัติภายในเป็นสัตว์หลากชนิด ซึ่งรูปแบบของโฮมุนครุสนั้นจะขึ้นอยู่กับเบสของสิ่งมีชีวิตนั้นๆเมื่อฝังตัวเข้าสมองมนุษย์ได้ก็จะยืดร่างนั้น และกลายเป็นมอนสเตอร์ตามเบสของสิ่งมีชีวิตที่สร้างขึ้น ซึ่งโฮมุนครุสต้องกลืนกินมนุษย์เป็นอาหาร เพื่อเป็นบ่อเกิดพลังงาน แต่การดำรงชีวิตของโฮมุนครุสไม่จำเป็นว่าต้องกลืนกินมนุษย์เสมอไป เพียงแต่ทานอาหารเหมือนมนุษย์ธรรมดาก็ได้เช่นกัน แต่จะได้พลังงานในระดับที่ต่างกันมาก
== ตัวละคร ==
มุโต้ คาสึกิ  (武藤カズキ) : เด็กหนุ่มชั้นมัธยมปลายอายุ 16 พร้อมๆ กับ มาฮิโระ น้องสาวของเขา หลังจากที่เขาได้ช่วยเหลือโทคิโกะ และได้เสียชีวิต แต่ก็ได้การช่วยชีวิตจากโทคิโกะด้วยการใช้เหล็กเทวะใส่เข้าไปในร่างกายแทนหัวใจ ทำให้เขากลับมามีชีวิตอย่างปกติได้อีกครั้ง แต่ถึงกระนั้นชีวิตเขาก็ได้ผกผันเข้ามาสู่การต่อสู้ เมื่อเขาต้องร่วมต่อสู้ไปกับโทคิโกะด้วยเหล็กเทวะที่เขาได้มา เขาเป็นคนที่กระตือรือร้นบวกกับมนุษย์สัมพันธ์ดี และยังเป็นห่วงเป็นใยน้องสาวเขาและผองเพื่อนอีกด้วย จนถึงบางครั้งเขาต้องเอาชีวิตเข้าแลกเพื่อปกป้องทุกๆ คนเลยทีเดียว
ต่อมาภายหลังเขาก็ได้ทราบว่าเหล็กเทวะที่อยู่ในร่างกายของเขานั้นเป็นเหล็กเทวะดำหมายเลข III ซึ่งมันจะทำให้คาซุกิมีลักษณะคล้ายวิคเตอร์ จนทางองค์กรนักรบเหล็กเทวะต้องแต่งตั้งทีมไล่ล่า เพื่อกำจัดมุโต้ คาซุกิเลยทีเดียว ภายใต้บัญชาการของกัปตันบราโว สหายร่วมรบและอาจารย์ของเขานั่นเอง ในท้ายสุด ในการต่อสู้กับวิคเตอร์ เขาได้สละชีพตัวเอง พาวิคเตอร์ไปสู้ตัดสินกันที่ดวงจันทร์ด้วยหอกซันไลท์ ฮาร์ท พลัส ของเขานั่นเอง
ในนักรบเหล็กเทวะ พีเรียด (ภาคเสริม) เขาก็ได้กลับมายังโลกด้วยเหล็กเทวะของวิคเตอร์หลังจากที่กลับใจได้แล้ว ทางด้านปาปิยองเองก็รอการกลับมาของเขา เพื่อจะได้สู้ตัดสินกันตามสัญญาที่ได้ให้ไว้ว่าจะสู้ตัดสินกัน ในที่สุดคาซุกิก็ได้เป็นฝ่ายชนะ และได้รับการรักษาด้วยเหล็กเทวะขาว จึงทำให้ชีวิตของเขากลับมาเป็นปกติอีกครั้ง
เหล็กเทวะ - ซันไลท์ ฮาร์ท (Sunlight Heart) , ซันไลท์ ฮาร์ท พลัส (Sunlight Heart +)  เหล็กเทวะของคาซุกิเปรียบเสมือนหัวใจของเขา เพราะหลังจากที่เขาเสียชีวิต เหล็กเทวะก็ทำหน้าที่แทนหัวใจของเขามาตลอด ในการต่อสู้ เหล็กเทวะของเขาจะมีลักษณะเป็นหอกเล่มใหญ่พร้อมทั้งมีผ้าสีแดงผืนใหญ่ติดมาด้วย ซึ่งผ้าที่ติดอยู่นี้จะคอยเสริมพลังให้กับเหล็กเทวะตามสภาพอารมณ์ของเขา ซึ่งหอกเล่มนี้มีชื่อว่า ซันไลท์ ฮาร์ท มาจากแสงสว่างของหอกเล่มนี้ซึ่งดูคล้ายกับแสงอาทิตย์
หลังจากที่เหล็กเทวะ ซันไลท์ ฮาร์ท ได้กลายเป็น ซันไลท์ ฮาร์ท พลัส ตัวหอกจะเล็กและสั้นลง พร้อมทั้งน้ำหนักที่ลดน้อยลงอีกด้วย แต่มันสามารถปลดปล่อยพลังระหว่างหอกทั้งสองเล่มได้ดีกว่าเดิม เหล็กเทวะที่คาซุกิถือครองอยู่นั้นคือหมายเลข LXX (70) ต่อมามันได้กลายเป็นเหล็กเทวะดำหมายเลข III (3) ซึ่งเหล็กเทวะหมายเลข LXX (70) ของจริงนั้นได้ถือครองอยู่ในมือของดร.บัตเตอร์ฟลาย
ซึมูระ โทคิโกะ  (津村斗貴子) : นักรบเหล็กเทวะสาวอายุ 17 ผู้ซึ่งคอยดูแลเรื่องปัญหาโฮมุนครุสในเมืองที่คาซุกิอาศัยอยู่ หลังจากที่คาซุกิได้ช่วยเธอจากการถูกทำร้ายจากโฮมุนครุส (อย่างไม่ได้ตั้งใจ) และทำให้ตัวเขาเองเสียชีวิต ซึ่งแท้จริงแล้วโทคิโกะใช้ตัวเองเป็นเหยื่อล่อให้โฮมุนครุสออกมา แล้วตัวเองจะจัดการซะเอง แต่คาซุกิกลับเข้าใจผิด และเข้าไปช่วยเหลือ อย่างไรก็ตาม เธอก็ได้ชุบชีวิตคาซุกิให้พ้นจากความตายด้วยการใช้เหล็กเทวะเข้าไปแทนหัวใจของคาซุกิ แล้วย้ำกับคาซุกิไม่ให้ตายอีกเป็นครั้งที่ 2
เธอเป็นคนที่จริงจังกับงานเป็นอย่างมาก คงเป็นเพราะที่เธอเกลียดชังโฮมุนครุสอยู่แล้ว ต่อมาเธอก็ได้เข้าเรียนที่โรงเรียนมัธยมปลายกินเซ พร้อมกับการเข้ามาในหน้าที่อาจารย์วิชาพละของกัปตันบราโว ในเวลาต่อสู้ เธอมักจะพูดว่า "ฉันจะแยกแกออกเป็นชิ้นๆ ซะ" ซึ่งเป็นจริงที่ว่าเหล็กเทวะ วัลคิรี่ สเกิร์ต ของเธอ สามารถใช้แยกร่างคู่ต่อสู้ได้นั่นเอง
เหล็กเทวะ - วัลคิรี่ สเกิร์ต เหล็กเทวะ วัลคิรี่ สเกิร์ต ของโทคิโกะ มีลักษณะเป็นใบมีด 4 ใบติดอยู่กับแขนกลใบละข้าง ติดอยู่กับขาของเธอเอง ซึ่งเธอเองก็สามารถใช้มันได้อย่างคล่องแคล่ว ไม่ว่าจะเป็นทั้งการต่อสู้ และการใช้ประโยชน์ในด้านอื่นๆ เช่น เสริมความเร็วเวลาวิ่ง และลดแรงกระแทกจากการร่วงหล่นจากที่สูง ในโหมดสแตนด์บาย เหล็กเทวะจะเก็บใบมีดเป็นขนาดเล็กซ่อนไว้ใต้กระโปรงของเธอเอง เหล็กเทวะที่โทคิโกะถือครองอยู่นั้นคือหมายเลข XLIV (44)
โจโนะ โคชาคุ (ปาปิยอง) (蝶野攻爵) : นักเรียนอัจฉริยะประจำโรงเรียนมัธยมปลายกินเซ และเป็นความหวังของตระกูลโจโนะ อย่างไรก็ตาม เขาก็มีโรคร้ายที่รักษาไม่หายคุกคามเขาอยู่ มีอยู่หลายครั้งที่เขาต้องหยุดเรียนเพื่อไปรักษาตัวที่โรงพยาบาล วันหนึ่งเขาได้ค้นพบบันทึกการทดลองของทวดของเขา(ดร.บัตเตอร์ฟลาย) เกี่ยวกับการเล่นแร่แปรธาตุเพื่อทำให้เป็นอมตะโดยการเปลี่ยนร่างเป็นโฮมุนครุส หลังจากที่เขาได้เปลี่ยนตัวเองมาเป็นโฮมุนครุสรูปแบบมนุษย์ได้สำเร็จ เขาได้ทิ้งความเป็นมนุษย์ไป และทิ้งชื่อ โคชาคุ ไว้เบื้องหลัง พร้อมใช้ชื่อใหม่เป็น "ปาปิยอง"(ผีเสื้อ)
แต่ไม่เป็นผลสำเร็จสำหรับการที่จะรักษาโรคของเขา แถมยังรุนแรงขึ้นอีก แต่จะแสดงอาการออกมาเป็นระยะๆ และเพราะเขาไม่อยากตาย เขาจึงกลืนกินมนุษย์ทุกคนในบ้านโจโนะที่จำเขาสลับกับแฝดน้องชายของเขาที่ชื่อ จิโร่ ซึ่งเป็นแฝดน้องที่ร่างกายสมบูรณ์ และอิจฉาโคชาคุที่ตัวเองไม่ได้เป็นผู้สืบทอดของตระกูลโดยที่มีคำว่า "ชาคุ" ลงท้ายเหมือนกับทวดของเขาและตัวโคชาคุเอง และตัวปาปิยองเองก็ได้กลืนกินทุกคนในบ้านเข้าไปหมด ไม่เว้นแม้แต่พ่อของเขาและน้องชายของเขาเอง คาซุกิจึงจำเป็นที่จะต้องสังหารโคชาคุเพื่อป้องกันไม่ให้เขาไปกลืนกินใครเข้าอีก
ปาปิยองเป็นคนที่ร่าเริง รสนิยมดี และยังออกบ้าระห่ำไปบ้าง เขายังชอบที่จะออกมาปรากฏตัวต่อหน้าสาธารณชนพร้อมกับหน้ากากรูปผีเสื้อที่เขาภูมิใจ เขาไม่ค่อยมีความรู้สึกอยากกลืนกินมนุษย์เท่าใดนัก ซึ่งอาจเป็นสิ่งที่แสดงให้เห็นว่าเขายังมีความเป็นมนุษย์อยู่ และเพื่อทำตามความต้องการของเขาที่จะเผาโลกมนุษย์ให้สิ้นซาก เป็นที่แน่นอนว่าเพราะความกล้าแสดงออกของเขา ทำให้เขาเป็นที่นิยมในกลุ่มบุคคลจำนวนมาก หลังจากที่เขาถูกคาซุกิสังหาร เขาได้รับการช่วยเหลือจากทวดของเขา ดร.บัตเตอร์ฟลาย ช่วยเขาสร้างร่างใหม่และมอบเหล็กเทวะให้กับเขา ทำให้เขาสามารถใช้เหล็กเทวะ เนียร์เดธ แฮปปี้เนส (Neardeath Happiness) ได้
แต่สุดท้ายเขาก็ได้สังหารทวดของเขาลงด้วยมือของเขาเองเนื่องจากทวดของเขาต้องการสังหารคาซุกิ ซึ่งจะเป็นการทำให้สิ่งที่เขาต้องการ คือการที่ได้สู้ตัดสินกับคาซุกิในรูปแบบมนุษย์ต้องพังทลายลง ซึ่งเขายอมไม่ได้ เขาจึงต้องสังหารทวดของเขา และชิงเหล็กเทวะมา และหลังจากที่คาซุกิถูกควบคุมโดยเหล็กเทวะดำเหมือนกับวิคเตอร์ เขาได้ร่วมมือกับโอกะเพื่อทำให้คาซุกิกลับมาเป็นเหมือนเดืม เพื่อที่จะได้ต่อสู้กับเขาในรูปแบบมนุษย์ ท้ายที่สุดเขาได้นำการพัฒนาเหล็กเทวะในการรักษาอาการเหล็กเทวะดำหรือการสร้าง "เหล็กเทวะขาว" ของดร. อเล็กซานเดรีย มาเพื่อสร้างเหล็กเทวะขาวเพื่อรักษาคาซุกิ และให้คาซุกิต่อสู้กับเขาตามสัญญา สุดท้าย เขาก็พ่ายแพ้ต่อคาซุกิ และทำตามคำขอของคาซุกิที่ว่าไม่ให้กลืนกินมนุษย์อีกต่อไป ต่อมา ปาปิยองก็เป็นที่นิยมในสาธารณชน และได้รับการขนานนามว่า "เทพบุตรผีเสื้อ" หรือ "ไอ้โรคจิตเหินเวหา"
เหล็กเทวะ - เนียร์เดธ แฮปปี้เนส : เหล็กเทวะของปาปิยองเวลาที่ใช้งานจะกลายเป็นปีกรูปร่างผีเสื้ออยู่ด้านหลังของปาปิยอง ซึ่งสามารถสร้างผีเสื้อสีดำได้ไม่มากนักเพื่อโจมตีคู่ต่อสู้โดยการระเบิดตัวเอง ซึ่งปาปิยองเองก็มีผลกระทบหลังจากการใช้เหล็กเทวะนี้ คือถ้าหลังจากใช้ผีเสื้อจนหมด ปาปิยองต้องใช้เวลารักษาตัวเพื่อฟื้นพลังอีกถึง 3 วันเลยทีเดียว เหล็กเทวะที่ปาปิยองถือครองอยู่นั้นคือหมายเลข LXI (61) และสำหรับชื่อ โจโนะ โคชาคุ ของเขานั้น เขายอมให้คาซุกิเรียกเพียงคนเดียวเท่านั้น
=== องค์กรนักรบเหล็กเทวะ ===
ซาคิโมริ มาโมรุ (防人衛) : หรือ กัปตันบราโว หัวหน้าหน่วยของโทคิโกะ ในช่วงแรกๆ เขามักจะใส่ชุดคลุมทั้งตัว พร้อมทั้งสวมหมวกใบใหญ่ ทำให้ไม่มีใครรู้ว่าเขาคือใคร ซึ่งเขาจะออกมาช่วยเหลือคาสึกิและโทคิโกะอยู่บ่อยๆ ต่อมาเขาได้เข้ามาเป็นอาจารย์ประจำวิชาพละศึกษาในโรงเรียนมัธยมปลายกินเซ  และได้ฝึกสอนพวกคาซุกิ ถ้าจะถามถึงชื่อจริงของเขา เขามักจะปกปิดไว้ และให้เรียกว่า บราโว ด้วยเหตุผลที่ว่ามันดูเท่ดี แต่ความจริงแล้วที่เขาปกปิดชื่อจริงไว้ไม่ใช่ว่าเขาจะไม่มีชื่อจริง หรือว่าจะทำเท่แต่อย่างใด แต่จริงๆ แล้ว เขาได้ทิ้งชื่อ "ซาคิโมริ มาโมรุ" ไปในการปฏิบัติภารกิจครั้งแรกและครั้งสุดท้ายของเขาในกลุ่มของโชเซ
ในการเข้าช่วยเหลือหมู่บ้านที่ถูกโฮมุนครุสโจมตี ในภารกิจนั้นเขาได้ล้มเหลว เนื่องจากปกป้องคนทั้งหมู่บ้านไม่ได้ แต่กลับช่วยเด็กสาวคนหนึ่งออกมาได้เพียงคนเดียว เด็กสาวคนนั้นคือ ซึมูระ โทคิโกะ เขามีลักษณะหลายๆ อย่างคล้ายกับคาซุกิอย่างน่าประหลาดใจ ระหว่างภารกิจที่เขาจะต้องกำจัดมุโต้ คาซุกิ เขาเกือบทำสำเร็จ แต่เขาก็ได้นึกถึงสายสัมพันธ์ของเขากับคาซุกิ ซึ่งเหมือนพี่น้องกัน ทำให้เขานั้นทำใจสังหารคาซุกิไม่ได้ และยังช่วยปกป้องคาซุกิจากเหล็กเทวะ เบลซ ออฟ กลอรี่ ของฮิวาตาริ จนตัวเองต้องได้รับบาดเจ็บสาหัส ที่มาของชื่อ "กัปตันบราโว" ของเขานั้นมาจากคำพูดติดปากของเขาที่ว่า "บราโว"(Bravo) นั่นเอง และความลับของบราโวนั้น ซึ่งเขามักจะพูดถึงความสามารถของเขาว่ามันเป็น "ความลับทั้ง 13 อย่างของบราโว" แต่ที่จะเห็นเข้าใช้บ่อยมากที่สุดในการต่อสู้ เห็นจะเป็นท่าไม้ตาย "ลูกเตะดาวตกบราโว" (流星・ブラボー脚)
เหล็กเทวะ - ซิลเวอร์สกิน & ดับเบิลเหล็กเทวะ - ซิลเวอร์สกิน อนาเตอร์ ไทป์ ชุดคลุมที่เห็นเขาสวมอยู่ตลอดเวลาปฏิบัติการนั้น แท้จริงแล้วคือเหล็กเทวะของเขา ซึ่งมีความสามารถในการป้องกันอันตรายได้ทุกชนิดแม้แต่สามารถใช้หายใจในอวกาศได้ เพราะหลังจากที่ชุดและผู้สวมใส่ถูกโจมตีแล้ว ชุดจะทำการซ่อมแซมชุดให้เหมือนเดิมอีกครั้งในเวลาที่รวดเร็ว สำหรับบราโวผู้ซึ่งมีทักษะทางด้านร่างกายสูงมากแล้ว อาวุธจึงไม่จำเป็นสำหรับเขา เนื่องจากเขาสามารถใช้ร่างกายของเขาให้เป็นอาวุธได้ ภายหลังจากที่เขาได้เหล็กเทวะที่ชิงมาจากมูนเฟสแล้ว เขาก็ได้เหล็กเทวะ ซิลเวอร์สกิน อนาเตอร์ ไทป์ มาใช้ได้ ซึ่งก็มาพร้อมกับความสามารถใหม่คือ รีเวิร์ส แวริ่ง  ซึ่งสามารถยิงออกไปสวมใส่คู่ต่อสู้เพื่อให้หยุดการเคลื่อนไหวได้
เหล็กเทวะที่บราโวถือครองอยู่นั้นคือหมายเลข C (100) , และในการต่อสู้ครั้งสุดท้ายกับคาซุกิ เขาได้ใช้เหล็กเทวะหมายเลข LII (52)
ซึ่งเป็นชุดคลุมลักษณะคล้ายโจรสลัด ซึ่งเขาใช้ในการยิงออกไปใส่คาซุกิเพื่อสกัดการเคลื่อนไหว
นาคามุระ โกตะ (中村剛太) : นักรบเหล็กเทวะหนุ่มผู้ซึ่งเข้าร่วมเดินทางกับคาซุกิและโทคิโกะในการเดินทางตามหาเหล็กเทวะดำ ซึ่งเขามาพร้อมกับทักษะในการวางแผนควบคู่ไปกับการใช้เหล็กเทวะของเขา ซึ่งแสดงให้เห็นในตอนที่เขาสู้กับเนโกโระที่ใช้ ซีเคร็ทเทรล ในการต่อสู้ ซึ่งด้วยการวางแผนของเขานี้เอง ทำให้เขาได้รับชัยชนะมาได้อย่างหวุดหวิด ในอดีตเขาเป็นรุ่นน้องของโทคิโกะ ซึ่งเขาเองก็รู้สึกชอบโทคิโกะ และเกลียดคาซุกิมากเช่นกัน
เหล็กเทวะ - มอเตอร์เกียร์ มอเตอร์เกียร์ เหล็กเทวะรูปแบบจักรา ใช้ได้ดีทั้งในการโจมตีคู่ต่อสู้ในระยะประชิดและระยะไกล อีกทั้งยังสามารถนำมาใช้ติดที่เท้าเพื่อเพิ่มความเร็วในการเคลื่อนที่และในการเคลื่อนที่ในน้ำด้วย เหล็กเทวะที่โกตะถือครองนั้นคือหมายเลข  LV (55)
=== โฮมุนครุสและพวกพ้อง ===
ฮายาซากะ ชูซุย (早坂秋水) : เป็นแฝดผู้น้องของโอกะ ผู้ซึ่งเข้าร่วมกับสมาพันธ์ LXE ในฐานะ "ผู้อุทิศตน" เช่นเดียวกับพี่สาวของเขา ภายนอกเขาเป็นคนที่ดูดี และยังเป็นเคนโดมือหนึ่งของโรงเรียนมัธยมปลายกินเซอีกด้วย จนถึงยังเป็นรองประธานสภานักเรียน แต่หลังจากที่เขาได้พ่ายแก่คาซุกิ เขาก็ได้ออกเดินทางฝึกฝนตนเองเพียงลำพัง ท่าไม้ตายของเขาคือท่า โดสลับด้าน คือการใช้ท่า โด ของเคนโด้แบบกลับด้านนั่นเอง
เหล็กเทวะ - ซอร์ด ซามูไร เอกซ์ (Sword Samurai X) เหล็กเทวะของชูซุยนั้นเป็นดาบซามูไร มีเครื่องรางผูกอยู่กับเชือกและด้ามดาบ โดยเครื่องรางชิ้นนี้จะเป็นแหล่งพลังงานให้กับดาบ โดยที่ผู้ใช้จะสามารถควบคุมมันได้ เหล็กเทวะที่ชูซุยถือครองอยู่นั้นเป็นหมายเลข XXIII (23)
ฮายาซากะ โอกะ (早坂桜花) : แฝดผู้พี่ของ ฮายาซากะ ชูซุย เธอเป็นประธานนักเรียนของโรงเรียนมัธยมปลายกินเซ และพวกเธอยังทำงานให้กับสมาพันธ์ LXE ในฐานะผู้ร่วมอุดมการณ์ด้วย หลังจากที่สมาพันธ์ LXE ได้ล่มสลายไปแล้ว โอกะได้ร่วมมือกับปาปิยองในการปกป้องคาซุกิจากการถูกตามล่าโดยองค์กรนักรบเหล็กเทวะ เธอเป็นคนฉลาดหลักแหลมและมีความสามารถทางด้านคอมพิวเตอร์เนตเวิร์คสูงมาก
เหล็กเทวะ - เอเซล โกเซ็น เอเซล โกเซ็นเป็นเหล็กเทวะรูปแบบธนูและถุงมือ แต่ส่วนมากมักจะพบในรูปแบบหุ่นยนต์ตัวเล็กๆ ซึ่งสามารถใช้ในการติดต่อสื่อสารในรูปแบบต่างๆ ได้ ในรูปแบบธนูของโกเซ็นนั้นมีความแม่นยำและความรุนแรงในการโจมตีสูงมาก เหล็กเทวะที่โอกะถือครองอยู่นั้นเป็นเหล็กเทวะหมายเลข  XXII (22) ต่อมาภายหลังได้ใช้เหล็กเทวะหมายเลข LXX (70) ของดร.บัตเตอร์ฟลายด้วย จึงส่งผลทำให้ปีกของโกเซ็นเปลี่ยนรูปไปเป็นรูปผีเสื้อ เหมือนกับปีกของดร.บัตเตอร์ฟลาย
ดร.บัตเตอร์ฟลาย (バタフライ) : ทวดของ โจโนะ โคชาคุ และเขายังเป็นผู้นำของสมาพันธ์ LXE (League of eXtraordinary Elects) ชื่อเดิมของเขาคือ โจโนะ บาคุชาคุ (蝶野爆爵) เขาได้ถูกฆ่าตายโดยปาปิยอง ก่อนที่แผนการคืนชีพวิคเตอร์จะสำเร็จเพียงนิดเดียว
เหล็กเทวะ - อลิซ อิน วันเดอร์แลนด์ (Alice In Wonderland)  ลักษณะของเหล็กเทวะของดร.บัตเตอร์ฟลายนั้นคล้ายกับเนียร์เดธ แฮปปี้เนส ของปาปิยองมาก  แต่มันสะสมไปด้วยความน่ากลัวที่สามารถใช้เป็นอาวุธได้ และยังสามารถใช้รบกวนคลื่นไฟฟ้าและคลื่นวิทยุได้ด้วย
เหล็กเทวะที่ดร.บัตเตอร์ฟลายถือครองอยู่นั้นคือหมายเลข LXX (70) ซึ่งเป็นเหล็กเทวะของแท้หมายเลขเดียวกับที่คาซุกิถือครองอยู่
มูนเฟส โฮมุนครุส : ผู้มีใบหน้าเป็นรูปดวงจันทร์ ซึ่งสามารถเปลี่ยนแปลงรูปร่างใบหน้าไปได้ทั้ง 30 รูปแบบตามลักษณะของดวงจันทร์ เดิมรู้จักกันในนามว่า ลูนาร์ นิโคไล (Lunar Nicholai) เขามีตำแหน่งที่สูงพอสมควรในสมาพันธ์ LXE และมีคำพูดติดปากอยู่เสมอว่า มูน~ (Moon~)
เหล็กเทวะ - Satellite 30 เหล็กเทวะของมูนเฟสมีความสามารถในการสร้างร่างจำลองของเขาขึ้นมา 30 รูปแบบตามลักษณะของดวงจันทร์ โดยสังเกตได้จากที่ศีรษะ ที่จะเว้าแหว่งไปตามลักษณะของดวงจันทร์ และร่างจำลองแต่ละตัวยังมีความสามารถในการต่อสู้ต่างกันด้วย ยิ่งปล่อยให้มีจำนวนมาก ยิ่งยากที่จะต่อกรกับเขาได้ เหล็กเทวะที่มูนเฟสถือครองอยู่คือหมายเลข XXX (30)
โกเซ็น (御前) : เป็นอีกรูปแบบหนึ่งของเหล็กเทวะของโอกะที่สื่อความรู้สึกในอีกด้านของโอกะออกมา โดยในเรื่องจะใช้เป็นเครื่องมือติดต่อสื่อสารระหว่างปาปิยองกับโอกะ  บางทีเราจะได้เห็นโกเซ็นในรูปแบบที่ตกใจมากจนปีกและส่วนต่างๆ ของร่างกายผิดรูปไป ในขณะที่ปาปิยองทำอะไรแปลกๆ
ไท (太) : โฮมุนครุสสมาชิกสมาพันธ์ LXE จากประเทศจีนคู่กับซี มีรูปร่างอ้วน สมองน้อย ซึ่งต้องถูกควบคุมโดยซีเท่านั้นถึงจะทำงานได้ ไทปลอมตัวเข้ามาในโรงเรียนมัธยมปลายกินเซโดยใส่ชุดนักเรียนชายของโรงเรียน เพื่อที่จะแย่งชิงเหล็กเทวะจากพี่น้องฮายาซากะ แต่สุดท้ายก็ถูกสังหารโดยชูซุย แฝดฮายาซากะคนน้องนั่นเอง
ซี (細) : โฮมุนครุสสมาชิกสมาพันธ์ LXE จากประเทศจีนคู่กับไท มีรูปร่างผอม และใส่ชุดจีน ซีปลอมตัวเข้ามาในโรงเรียนมัธยมปลายกินเซโดยใส่ชุดนักเรียนหญิงของโรงเรียน เพื่อที่จะแย่งชิงเหล็กเทวะจากโอกะ แต่สุดท้ายก็ถูกสังหารโดยโอกะ และ เหล็กเทวะของเธอ
ซุซุกิ จินโย (鈴木震洋) : นักเรียนโรงเรียนมัธยมปลายกินเซที่เข้ามาแทนที่โอกะที่รักษาตัวอยู่ที่โรงพยาบาลในฐานะประธานนักเรียน ในระหว่างที่สมาพันธ์ LXE กำลังบุกโจมตีโรงเรียนมัธยมปลายกินเซนั้น ซุซุกิได้ประกาศให้นักเรียนทุกคนทำการโจมตีคาซุกิที่กำลังต่อสุ้อยู่กับโฮมุนครุสเพื่อที่จะตัดกำลัง แต่ทว่า แผนการปลุกระดมนักเรียนของเขาก็ได้ถูกทำลายลงโดยกลุ่มของโรคุมาสุ ที่เข้าไปขัดขวางแผนการของเขาถึงในห้องกระจายเสียง
=== โฮมุนครุสที่ถูกสร้างโดยปาปิยอง ===
มิตะ (巳田) : อาจารย์สอนภาษาอังกฤษประจำโรงเรียนมัธยมปลายกินเซ อีกด้านหนึ่งเขาเป็นโฮมุนครุสประเภทงูยักษ์ ต่อมาได้ถูกสังหารโดยโทคิโกะและคาซุกิ หลังจากที่เขาพยายามจะกลืนกินมาฮิโระเพื่อฟื้นฟูพลังจากการไล่ลาคาซุกิ ส่วนใน นักรบเหล็กเทวะ พีเรียด เขาได้ถูกสังหารโดย ฮายาซากะ ชูซุย
ซารุวาตาริ (猿渡) : หัวหน้ากลุ่มของโฮมุนครุสรูปแบบวานร ตัวเขาเองเป็นโฮมุนครุสรูปแบบวานรเช่นกัน ท้ายที่สุดได้ถูกสังหารโดยคาซุกิด้วยหอก ซันไลท์ ฮาร์ท ส่วนใน นักรบเหล็กเทวะ พีเรียด เขาได้ถูกสังหารโดย นาคามุระ โกตะ
คาวาซุอิ (蛙井) : โฮมุนครุสรูปแบบกบผู้ซึ่งไม่ค่อยซื้อสัตย์ต่อปาปิยองซักเท่าไรนัก สังเกตได้จากหลังที่คาซุกิเอาชะเขาได้แล้ว เขากลับร้องขอชีวิตต่อคาซุกิ และทรยศต่อปาปิยอง โดยปกติแล้วในรูปแบบโฮมุนครุส ตัวเขาจะมีรูปร่างเป็นกบขนาดใหญ่ แต่หลังจากตัวกบใหญ่ของเขาหมดสภาพ เขาสามารถสละร่างกบเดิมออกมาได้ ตัวเขาจะมีลักษณะเป็นกบขนาดเล็กเพื่อให้ง่ายต่อการหลบหนี หลังจากที่เขาได้ทรยศปาปิยอง เขาก็ได้ถูกสังหารโดยฮานาบุสะ โฮมุนครุสที่คอยติดตามพฤติกรรมของเขาอยู่นั้นเอง ส่วนใน นักรบเหล็กเทวะ พีเรียด เขาได้ถูกสังหารโดย ซึมูระ โทคิโกะ
ฮานาบุสะ (花房) : โฮมุนครุสสาวรูปแบบกุหลาบ เธอมักจะทำตัวคล้ายกับผู้ดูแลปาปิยอง เธอมีความซื่อสัตย์ต่อปาปิยองมาก จนถึงขนาดต้องสังหารคาวาซุอิที่กำลังทรยศต่อปาปิยอง ท้ายสุดเธอได้ถูกสังหารโดย ซึมูระ โทคิโกะ ส่วนใน นักรบเหล็กเทวะ พีเรียด เธอได้ถูกสังหารโดย ฮายาซากะ โอกะ
วาชิโอะ (鷲尾) : โฮมุนครุสรูปแบบนกอินทรีย์ เขาเป็นคนที่มีความซื่อสัตย์ต่อปาปิยองมากที่สุดในเหล่าโฮมุนครุสทั้ง 5 โดยตัวเขานั้นเป็นโฮมุนครุสที่พิเศษ นั่นคือเขาสามารถที่จะให้อวัยวะส่วนใดส่วนหนึ่งเป็นโฮมุนครุส ก็ได้ เช่น แขน 2 ข้างก็ทำให้กลายเป็นปีกได้ ขณะที่โฮมุนครุสทั่วไปจะต้องกลายร่างทั้งตัว ท้ายสุดเขาได้ถูกสังหารโดย มุโต้ คาซึกิ และซึมูระ โทคิโกะ ก่อนที่เขาจะเสียชีวิต เขาได้ฝากให้คาซุกิดูแลโจโนะ โคชาคุ (ปาปิยอง) เจ้านายของเขาด้วย ส่วนใน นักรบเหล็กเทวะ พีเรียด เขาได้ต่อสู้กับโกตะ ระหว่างการต่อสู้ของปาปิยองกับ ซึมูระ โทคิโกะ
=== หน่วยรบเหล็กเทวะ ===
ดีพ เบลสซิ่ง  : ดีพ เบลสซิ่ง เป็นเหล็กเทวะรูปแบบเรือดำน้ำขนาดใหญ่ ผู้ที่ถือครองเหล็กเทวะอันนี้ก็คือกัปตันเรือนั่นเอง ซึ่งก็ได้ถูกใช้งานในแผนการกำจัดวิคเตอร์ด้วยเช่นกัน แต่สุดท้ายก็ถูกวิคเตอร์ทำลายจนแตกละเอียด ทั้งกัปตันและลูกเรือเสียชีวิตกันทั้งหมด เหล็กเทวะอันนี้มีหมายเลขว่า LXXVII (77)
เจโนไซต์ เซอร์คัส  : เจโนไซด์ เซอร์คัส เป็นเหล็กเทวะที่สามารถสร้างฐานยิงมิซไซล์จำนวนมากเพื่อกำจัดศัตรู ซึ่งมีจุดแข็งตรงที่ไม่จำกัดจำนวนมิซไซล์ ซึ่งมันได้ถูกใช้ในแผนการทำลายวิคเตอร์ด้วย แต่สุดท้ายก็ล้มเหลว ซึ่งในเรื่องไม่เปิดเผยผู้ใช้ แต่เหล็กเทวะอันนี้คือหมายเลข LXVI (66)
ศูนย์วิจัยนักรบเหล็กเทวะ : ศูนย์วิจัยลับนักรบเหล็กเทวะที่ถูกสร้างขึ้นโดยเหล็กเทวะ มีลักษณะเป็นอาคารธรรมดา มันได้ถูกสร้างโดยเหล็กเทวะหมายเลข XI (11) นั่นเอง
== นักพากย์ ==
ฟุคุยามะ จุน - มุโต้ คาซึกิ
ยูซึกิ เรียวกะ - ซึมูระ โทคิโกะ
ฮิราโนะ อายะ - มุโต้ มาฮิโระ
นาบาทาเมะ ฮิโตมิ - ฮายาซากะ โอกะ
ทานิยามะ คิโช - ฮายาซากะ ชูซุย
เอบาระ มาซาชิ - กัปตันบราโว
มาโดโนะ มิตสึอากิ - โจโนะ โคชาคุ
เซกิ โทโมคาสึ - มูนเฟส
== รายละเอียดแต่ละตอน ==
{| border="1"
|ตอนที่||               ชื่อตอน                              || ออกอากาศวันที่ (ญี่ปุ่น)||
|-
| 1 ||ชีวิตใหม่
||    10/04/2006    ||
|-
| 2 ||ตัวจริงของโฮมุนครุส
||    10/11/2006    ||
|-
| 3 ||นายแข็งแกร่งขึ้นอีกนิดแล้ว
||    10/18/2006    ||
|-
| 4 ||ชีวิตใหม่อีก1ชีวิต
||    10/25/2006    ||
|-
| 5 ||แด่ผู้ที่สมควรจะปกป้อง
||    11/01/2006    ||
|-
| 6 ||ผีเสื้อทมิฬมรณะ
||    11/08/2006    ||
|-
| 7 ||ถ้าแม้นนายสงสัยในความลวง
||    11/15/2006    ||
|-
| 8 ||หอพักยามราตรี
||    11/22/2006    ||
|-
| 9 ||พี่น้องฮายาซากะ
||    11/29/2006    ||
|-
| 10 ||นายกับฉันคงเข้ากันได้
||    12/06/2006    ||
|-
| 11 ||จนกว่าความตายจะมาพราก 2 เรา
||    12/13/2006    ||
|-
| 12 ||คานิเวาล์
||    12/20/2006    ||
|-
| 13 ||ความตายที่เริ่มเคลื่อนไหว
||    12/27/2006    ||
|-
| 14 ||นายเป็นใครกันแน่
||    12/27/2006    ||
|-
| 15 ||ตัวตนที่อยู่กึ่งกลาง
||    01/10/2007    ||
|-
| 16 ||พลังใหม่
||    01/17/2007    ||
|-
| 17 ||หากรัตติกาลผ่านพ้น
||    01/24/2007    ||
|-
| 18 ||หลบหนี
||    01/31/2007    ||
|-
| 19 ||ถ้ามันสามารถปกป้องเธอได้
||    02/08/2007    ||
|-
| 20 ||ด้วยพลังและความคิดคำนึง
||    02/15/2007    ||
|-
| 21 ||Gone Into Flame
||    02/22/2007    ||
|-
| 22 ||ถึงคราวต้องตัดสินใจ
||    02/29/2007    ||
|-
| 23 ||Boy Meet Battle Girl
||    03/07/2007    ||
|-
| 24 ||ยามที่นายสิ้นใจคือยามที่ฉันสิ้นลม
||    03/14/2007    ||
|-
| 25 ||ไม่อาจมีผู้ใดทดแทน
||    03/21/2007    ||
|-
| 26 ||Periot
||    03/30/2007    ||
|}
== เพลงประกอบแอนิเมชัน ==
เพลงเปิด
Makka na Chikai (真っ赤な誓い) โดย ฟุคุยามะ โยชิกิ
เพลงปิด
Hoshi Akari (ホシアカリ) โดย Jyukai
Itoshiki Sekai โดย อายะ คากามิ
== แหล่งข้อมูลอื่น ==
เว็บไซต์อย่างเป็นทางการของ XEBEC  
เว็บไซต์อย่างเป็นทางการ 
ส่วนของ Busou Renkin ในเว็บไซต์ Animenews Network 
เว็บไซต์อย่างเป็นทางการของ TV-Tokyo 
การ์ตูนญี่ปุ่น
การ์ตูนญี่ปุ่นแนวโชเน็ง
มังงะที่ตีพิมพ์ในปี พ.ศ. 2546
ไลต์โนเวล